今日匆匆忙忙經過九龍城突然想起這間清真牛肉餅，佢整嘅牛肉餅皮薄餡靚，而且入邊勁多肉汁。即叫即做，保證新鮮熱辣。食嘅時候要好小心，因為牛肉餅本身熱辣辣整出嚟，太大口食佢既話啲汁會bi出嚟，小心辣親個口。於是乎我去咗呢度買咗一件牛肉餅($15)黎食。呢個牛肉餅一如以往都咁好食。其實除咗牛肉餅之外，佢哋仲有羊肉小籠包，咖喱，酸辣湯等等都好好食。晏晝食午餐及晚上晚餐都需要排隊。建議大家都係早一些去到攞位。